Document ID: /roh_data/filtered/fineweb-2-filterrobots_roh.jsonl.gz/36533

L'administraziun chantunala – ina patruna moderna per collavuraturas motivadas e collavuraturs motivads sco Vus.
spezialista u spezialist da sistems dad ICT (80–100 %)
Polizia chantunala
Ringstrasse 2
7000 Cuira
Voss champ d'incumbensas: La partiziun ICT da la Polizia chantunala dal Grischun è responsabla per il manaschi da sistems e d'applicaziuns spezialas en ils conturns da las organisaziuns da segirezza. Sco spezialista u spezialist da sistems dad ICT essas Vus cumpetenta u cumpetent per manar e per sviluppar vinavant nossa infrastructura ibrida dad IT. Voss focus è drizzà sin sistems virtualisads da Linux e da Windows. Sco ulteriura incumbensa manais Vus las tecnologias d'access a la rait ed ils sistems VoIP. En projects gidais Vus a sviluppar vinavant soluziuns dad ICT en il champ d'incumbensas. Ultra da quai essas Vus pronta u pront da far periodicamain servetsch da pichet.
Voss profil: Per questa activitad multifara vegn premessa ina persunalitad independenta e fidada che lavura gugent en in team cumprovà. Er sut squitsch da temp essas Vus abla u abel da liquidar las incumbensas en moda structurada ed exacta.
Vus avais terminà in emprendissadi d'informatica ed absolvì d'avantatg ina furmaziun supplementara sco tecnicista u tecnicist SSS informatica. Plinavant avais Vus enconuschientschas pli profundas da servers, dal management da sistems e da raits da Linux e da Windows. Medemamain avais Vus experientscha cun las soluziuns da virtualisaziun e cun ils sistems operativs actuals da Microsoft. In pensar cumplessiv, ina moda da lavurar fidada ch'è orientada al team sco er enconuschientschas en il sectur da la security cumpletteschan Voss profil.
Grad d'occupaziun: 80–100 %
Cumenzament da la lavur: tenor cunvegna
Lieu da lavur: Cuira
Termin d'annunzia: 31 d'october 2023
Persuna da contact: Tomas Hummer, telefon 081 257 73 80, <email-pii>